Primă „de murături” la stat. Ce sume au încasat anul trecut cei 850 de angajați de la Apa Brașov. „S-a făcut un tam-tam pe asta”
În timp ce Guvernul anunță concedieri în masă, în companiile de stat se dau prime. Este și cazul Companiei Apa din Brașov, unde an de an angajații primesc așa-numite prime „de murături". În 2024, acestea au fost de 1.200 de lei net de persoană, altfel spus compania a plătit pentru ele 1,7 milioane de lei. Managerul nu vede nicio problemă și spune că primele de toamnă sunt prevăzute în contractul colectiv de muncă. Localnicii, însă, nu sunt de aceeași părere.